Öll helstu tískuhúsin sýndu ekki fyrir löngu nýjustu sumarlínuna sína fyrir vorið 2020 . Leður og leðurlíki hafa verið áberandi fyrir veturinn 2019 - 2020 og verða það áfram út næsta sumar . Brúnir tónir líka verða vinsælir áfram ásamt köflótta mynstrinu . Doppótt mynstur voru einnig mjög áberandi á tískupöllunum ásamt blómamynstri í margvíslegum útgáfum og köflóttum drögtum . Svokallaðar boxy power suits , eða dragtir , með stórum og kassalaga herðapúðum voru líka áberandi . Þá verður appelsínugulur væntanlega aðalliturinn næsta sumar ef marka má margar tískulínur vorsins 2020 . Flestir hönnuðanna sýndu líka skófatnað í leðri og voru stígvél og bandaskór áberandi . Gegnsæjar blússur verða áfram áberandi og því er ekki vitlaust að fjárfesta í fallegum toppi eða brjóstahaldara til að vera í innan undir . Brún leðurstígvél frá YSL . Fallegur blómakjóll frá Dior sem notaði villtar blómategundir sem fyrirmyndir í bróderingu og prenti . Dásamlega fallegur appelsínugulur kjóll frá Stella McCartney . Appelsínugul dragt frá BaumundPferdgarten . Rómantískur kjóll frá Erdem sem minnir á þættina Húsið á sléttunni . Balmain sýndi meðal annars doppóttan jakka og útvíðar , doppóttar buxur .